paragraph_text: Pubertet pokreću hormonski signali koje mozak šalje do spolnih žlijezda, odnosno do jajnika u djevojčica, i do testisa u dječaka. Kao odgovor na navedene signale, spolne žlijezde proizvode hormone koji potiču libido te rast, funkciju i transformaciju mozga, kostiju, mišića, krvi, kože, kose, dojki i spolnih organa. Tjelesni rast - visina i težina - ubrzava se u prvoj polovici puberteta i završava kad se dosegne razvoj odraslog tijela. Prije puberteta, vanjski spolni organi, poznati kao primarne spolne karakteristike, odgovorni su za razlikovanje dječaka od i djevojčica. Pubertet dovodi do spolnog dimorfizma kroz razvoj sekundarnih spolnih karakteristika, koje dodatno razlikuju spolove.